JohanHeinsen/ENO huggingface dataset:
Den Nord-Cimbriske Tilskuer, 1828-01-15
Med den sidste til London ankomne brasilianske Post har man Efterretninger fra Rio af 11te Nor og fra Buenos Ayres af 16de Octbr. f. A., paa sidste Sted var et Statslaan paa 6 Mill. Piastre afsluttet, og siden en engelsk Parlamentairs Ankomst havde Fredsunderhandlingerne faaet et gunstigt Udseende, Forslagene fra brasiliansk Side skulle gaae ud paa intet mindre end Banda Orientais fuldkomne, Uafhængighed Den 29de Septbr. f A havde Admiral Brown med sit Flagskib Sarandi løbet ind i Montevidens Havn og udfordret den brasilianske Sømagt et brasiliansk Krigskib løb strax ud og sloges med ham i 2 Timer, imidlertid stødte 4 andre Krigsskibe til Brown og Syv tilligemed flere Kanonbaade til Brasilianeren, hvorpaa en almindelig Fægtning opstod, som varede i 3 Timer, hvorpaa Admiral Brown maatte trække sig tilbage. - Et Oprør var udbrudt i Provindsen Entre Rios, som har udbredt sig temmelig vidt General Valeja havde ladet 2 Herrer i Banda sætte fast og sende til Statholderen, denne erklærede Disses Arrestering for lovstridig, men Generalen ville ikke rette sig derefter, men truede med at gribe til Forholdsregler tvertimod Provincial Regjeringens Forskrifter, dog denne er nu af Repræsentanternes Huus befuldmægtiget til formelig at anklage Generalen.
Den Nord-Cimbriske Tilskuer, 1828-01-15
Ved Freden med Persien bliver det russiske Riges Grændser mod Syden udvidet til den 38 Brede Grad, og det besidder nu en Landstrækning riig paa Silke, Riis, Hør, og hvor ogsaa Bomuld, Sukker og Jndigo trives.
Den Nord-Cimbriske Tilskuer, 1828-01-15
Hs. kgl. Høihed Prinds Miguel indtraf den 30te Decbr. f. A. til Greenwich, hvor han blev modtaget af Storadmiralen Hertugen af Clarence og indtraf den 31te Decbr. til London; Høisammes Ophold i Engelland bliver en 10 a 14 Dage, hvorefter han vil indskibe sig i Falmouth paa den ankomne portugisiske Fregat Perla, som tilligemed Briggen Tigo, er afseilet dertil. Store Høitideligheder have fundet Sted i Anledning af Hans Høiheds Komme. Prindsen gav den 1ste Januar d. A. 3de Levers, først for en Deputation af 30 portugisiske Kjøbmænd og andre Herrer af Stand, derpaa allene for de brittiske Ministre, og endelig for det hele accrediterede diplomatiske Corps.
Den Nord-Cimbriske Tilskuer, 1828-01-15
Et fransk Krigskib har ødelagt 4 græske Sørøvere, og en amerikansk Fregat har til Straf fordi at Piraterne i Karabussa paa Candien har opbragt 2 fra den amerikanske Philhellenes Commitee til Nauplion med Fødemidler sendte Skibe, og myrdet sammes Mandskab; begivet sig til Karabussa, opbrændt 7 Sørøverskibe, taget Eet, og ladet hele Mandskabet, bestaaende af 15 Mand, uden videre hænge.
Den Nord-Cimbriske Tilskuer, 1828-01-15
Lord Cochrane giør ogsaa skarp Jagt paa Søreverne.
Den Nord-Cimbriske Tilskuer, 1828-01-15
Hs. Hellighed Paven skal være heel forstemt over at den nuværende russiske Gesandt i Rom vil oprette et Kapel i sit eget Hotel, for at tilbede Gud paa sin Viis, hvilket hans Formand. Ridder v. Jtalirosky, af bare Omfølelse for den hellige Fader ikke havde, men maatte med sit hele Gesandtnabs Personale hvert Aar holde Paaske i Florents eller Livorno - Da den græske og catholske Kirke ere saa næ beslægtede, kan Ordsproget her anvendes, at Frænde er Frænde værst!
Den Nord-Cimbriske Tilskuer, 1828-01-15
J et nyligt udkommet Skrift over Østerrig, skildres den unge Napoleon, som en interessant, smuk Yngling. Han har Faderens smaae Læber og Moderens blaae Øine. Hans Manerer er ædel og fuld af Værdighed. Han rider en arabisk Hengst og tegner til at blive lige saa god en Rytter som sin Fader. Hans Eskadron tilbeder ham og han commanderer den med en Præcision og et militairt Øie, der bebuder den tilkommende General. Jfølge et keiserligt Decret eier han otte Domainer i Bøhmen, som indbringe over 120,000 Daler, en Jndtægt, der er større end nogen østerrigsk Prindses, naar Erkehertug Carl undtages. Iøvrigt fører han samme Hofstat som Erkehertuger og med slig en Formue vil hans tilkommende Bestemmelse aldeles beroe paa hans Talenter og Tilbøielighed.
Den Nord-Cimbriske Tilskuer, 1828-01-15
J Salisburg i Pensylvanien har et Congres=Medlem dræbt sin Reval ved sidste Valg i en Duel Fra Barcelona er afgaaet en Transport af 227 cataloniske Oprørere til Galeierne. 150 bleve indskibede til en ubekjendt Bestemmelse.
Den Nord-Cimbriske Tilskuer, 1828-01-15
J afvigte Aar er i London døbt 29,925, begravet 22,292 Mennesker, Juleaften blev den hanoverske Minister i London, Grev Münster med sin Familie, som da befandt sig paa sit Landsted, sat i den største Angest og Bekymring ved flere Skud, der faldt ind igjennem Vinduet i det Værelse, hvor Familien pleiede at opholde sig; hældigviis befandt denne sig i den tilstødende Sahl. Politiet anvender Alt for at opdage Gjerningsmanden; man havde seet en hurtig forbillende Cabriolet.
Den Nord-Cimbriske Tilskuer, 1828-01-15
Udenlandsk Den 8de Januar er Krudtmøllen No. 2 ved Frederiksværk i Siælland fløiet i Luften, hvorved 1 Md. dræbtes og 5 bleve haardt saarede, Under 28de Decbr. f. A. er emaneret en allerhøieste Placat, som befaler: at naar intet Sted, kan udfindes, hvor en Person, som findes trængende. til offentlig Understøttelse, enten ved treaarigt Ophold eller ved sin Fødsel har erhværvet Forsørgelsesret, skal han forsørges paa det Sted i Riget, hvor han i de sidste 3 Aar længst, dog i det mindste i 1 Aar, har opholdt sig Dersom derimod heller intet saadant Sted er at udfinde, bliver der af vedkommende Amtmænd at tillægge det Fattigdistrict, hvor en saadan Person befindes trængende, Godtgjørelse efter Placaten af 14de Decbr. 1810. 95.
Den Nord-Cimbriske Tilskuer, 1828-01-15
Paa Forespørsel har Cancelliet under 20de Nov sidstl. tilkjendegivet Vedkommende, at det Oversyn ved et dobbelt Antal Mænd, som en Borger i en Kjøbstæd havde begiært paa sin Eiendom, der vedden almindelige Omtaxation til Assurancens Bestemmelse formeentes at være bleven taxeret for lavt, ikke burde nægtes, naar den Paagjældende selv udredede de dermed forbundne Omkostninger, samt at den derved satte Vurdering i alle Tilfælde maatte være den gjældende. Jmidlertid maatte den først afholdte Taxationsforretning, der staaer ved Magt, indtil Oversynet afholdes, indføres i den ny Brandforsikkrings Protocol, som en foregaaet Forandring.
Den Nord-Cimbriske Tilskuer, 1828-01-15
Ved allernaadigst Resulution af 12te Decbr. f.A. vil Hs Majestæt Kongen have Sognepræsten Jørgen Thisted fritagen for den Censur, som nysnævnte Skribent, paa Grund af en Lands Over samt Hof= og Stadsrets Dom af 17de Marts 1817. og i Overeensstemmelse med Trykkefriheds-Forordningen af 27de Septbr. 1799, har været underkastet.
Den Nord-Cimbriske Tilskuer, 1828-01-15
Hempels Avis fortæller: at der nu til Foraaret vil paa Beltet blive indført Dampbaade til Postens Overfart Ogsaa ere Vognmændene i Fyen af den høie Generalpostdirection opfordret til at anlægge Wienervogne til Reisendes Beqvemmelighed, med Løfte om Forskud imod taalelige Afdrag.
Den Nord-Cimbriske Tilskuer, 1828-01-15
J Jversens Avis læses Følgende: en Mand paa over de Halvtreds kom forleden i Selskab, og imod hans Sædvane, med et Par Stangbriller paa Næsen. En Bekjendt lagde Mærke dertil, og beklagede, maaskee halv om halv ironisk: at hans Syn nu saaledes svækkedes. "Nei saamænd, var Svaret: jeg kan just ikke klage over, at det er Tilfældet; men jeg skal sige Dem, For min, naar jeg saadan kommer i muntert Lag, og har min Kistekjol paa, saa vilde jeg dog gjerne give mig en Smule ungdommeligt Udseende.
Den Nord-Cimbriske Tilskuer, 1828-01-15
J Rendsborg er Regimentschirurg Kalm død, tre Timer efter at han muntet havde været paa et offentligt Sted. Kort forhen havde Grev Frampeder forladt Livet. - J Radskou er Districtschirurg Grosse død.
Den Nord-Cimbriske Tilskuer, 1828-01-18
Udenlandsk. De græsketyrkiske Anliggender. Det var efter et den 4de Decbr. afholdet overordentlig Divan, hvori det blev besluttet at vedblive sin Vægring i Henseende til Grækerlands Pacification, at de 3 allierede Magters Gesandtere besluttede at afreise, uden Passe, som bleve dem nægtede. Porten har nægtet at tilstaae den nederlandske Gesandt Protectionen over de 3 allierede Magters Undersaattere, da den selv har erklæret, at ville beskytte dem; overalt hersker den største Rolighed, men Folket er meget nedslaaet. Førend Hr. Ribeaupierre afreiste, har han befuldmægtiget begge sine Colleger til paa sine Vegne at give de forenede Magters Eskadrer, de fornødne Forholdsregler, hvis Porten fremturer i sin Haardnakkenhed; man forudseer, at disse ville bestaae i at bloquere Dardanellerne, for at ingen Levnedsmidler og Amunition fra denne Kant tilfores Tyrkerne.
Den Nord-Cimbriske Tilskuer, 1828-01-18
Jmidlertid synes Portens Rustninger mere at hentyde paa eet energisk Forsvar end paa noget Angreb, og efter en Circulair Note af 12te Nov. fra det russiske Cabini, har Rusland besluttet: kun at handle i Forening med de andre Magter.
Den Nord-Cimbriske Tilskuer, 1828-01-18
Storherren har udstædt et meget fredeligt Manifest, hvori han erklærer, hvor ondt Gesandternes Afreise gjør ham. Den østerrigske Jnternuncius, hvis Bestræbelser gaae ud paa at afvende det trukende politiske Uveir, er desværre i denne Tid upasselig. I de afreiste Gesandteres sidste Note til Reis-Effendi, siges at alene Vægringen for at give det res venskabelige Raad Gebør, er Aarsag i, at de forlade Constantinopel og begive sig i Nærheden af det Punct, hvor den besluttede Tractat skal udføres. Mærkeligt er det ellers hvad der skrives fra Hamburg d. 9 Jan.: "Efter at flere i Dag ankomne Wiener-Stafetter vare indtrufne, udbredte sig det Rygte, at Porten nærmede sig Antagelsen af Pacifications Forslagene, hvorpaa de østerrigske Statspapirer igjen stege paa Børsen.
Den Nord-Cimbriske Tilskuer, 1828-01-18
Jfølge de sidste Efterretninger fra Scio af 13de Dec., havde Grækerne slaaet en Circumvallations. Linie omkring Slottet. Scios ulykkelige Jndvaanere blive haardt trykkede af deres Befriere: den græske Regjeringscommission forlanger en Contribution af 1 Million tyrkiske Piastre, som inddrives med megen Strænghed. Lord Cochrane skal efter Spectateur Oriental have været paa Naxia, (en Øe i Archipelaget) kaldt Primaterne sammen, og tilraadt dem, da de forbundne Magter igjen ville bringe dem under Tyrkeaaget, at stille sig under Johannitterordenens Beskyttelse, herimod har Lord Cochrane taget til Gjenmæle i et Brev til Primaterne: benægter Fornævnte; men siger at have tilraadt: "at hvi man efter de 3 Admiralers Skrivelse, skulle forhindre den græske Flaade fra at beskytte Øerne, burde Jndvaanerne hellere heise et christeligt Flag, end igjen give sig under det tyrkiske Aag. En almeenagtet Græker fra Syra, har herpaa igjen svarer Lorden temmelig bidende, og blandt Andet, at det formodentlig blot var Tilfældet at de tyrkiske Fartøier, som krydse enkelt, og saaledes nylig Tabir Pascha (paa Farten fra Navarino til Constantinopel) ere undgaaede ham. Han beder Lorden sluttelig: ikke at stifte Tvedragt eller Mistroe blandt hans ulykkelige Landsmænd, derved at De fremstiller de, der kjæmpede for os i Gaar, i et Lys, som om de i Morgen ville overgive os til vore Fjender. Lorden er meget beskjæftiget med at ødelægge So røverne. Det skrives nu saavel fra Morea, som i Følge Efterretninger fra Admiral Rigny, at Jbrahim Pascha virkelig har i Sinde at forlade Morea og vende tilbage til Ægypten; hans Albanesere ville bosætte sig paa Morea og leve under de græske Love.
Den Nord-Cimbriske Tilskuer, 1828-01-18
Frankerig Fra Paris skrives under 5te Januar: Endelig er Ministeriet ganske omdannet og det Forrige opløst, i Hr. Villeles Sted kommer Grev Roy, Pair af Riget, som Finantsminister, Grev de la Ferronnays er bleven Minister for det udenlandske Departement; Grev Portalis er bleven Justitsminister og Storseigtbevarer, Vicomte, v. Martinac indenrigsk Minister, Grev v. St. Crica Præsident for Handels- og Colonnie Kammeret, og General Vicomte von Caux er bleven Krigsminister; det hedder at Dauphin fremtidig skal have Forsædet i Ministerconseilet. De forrige Ministre Hr. v. Villele, Peyronne, Damas, Clermont-Tonnerre og v. Corbiere ere udnævnte til Statsministre og Medlemmer af Geheimeraadet, desuden ere de 2 Første og den Sidste udnævnte til Pairer, saa at det lader til som Hr. Villele har intet tabt for sin egen Person ved at træde ud af Ministeriet.
Den Nord-Cimbriske Tilskuer, 1828-01-18
Blandinger. Den polske Armee 40,000 Pd. gamle og godtøvede Soldater staae paa Punctet at forene sig med den store russiske Armee paa den tyrkiske Grændse, man skriver fra Warschau, at man der lever i Forventning om store Begivenh der.
Den Nord-Cimbriske Tilskuer, 1828-01-18
For et Par Aar siden, udgav en Maler sig i Frankerig for Ludvig VII, da man fandt at dette kom af at han havde en Skrue løs, lod man det blive ved at sende ham over Grændsen. Han kom da til Storhertugdømmet Luxembourg, hvor medlidende Mennesker Tid efter anden understyttede ham. Han bar sædvanligviis en Stjerne og 4 Baand i Knaphullet, dog omsidder trak flere af hans Velgiørere, sig tilbage, at klagede han skal jeg drikke Vand, saa er det snart forbi med mig. Dette skeede ogsaa; man savnede ham i nogle Dage, og fandt hans afsjælede Legeme ved Alzetteflodens Strand bredder.
Den Nord-Cimbriske Tilskuer, 1828-01-18
De Transportskibe, der vare fragtede for at indtage de engelske Tropper i Portugal og bringe dem tilbage til Engeland; ere standsede, da man ikke veed om disse Tropper ikke blive fendte til de joniske Øer.
Den Nord-Cimbriske Tilskuer, 1828-01-18
Nogle Hundrede af de cataloniske Rebellere, som fra Benicarlo skulle føres paa Galeierne, have sat sig selv i Frihed og flygtet til de andre Oprørere.
Den Nord-Cimbriske Tilskuer, 1828-01-18
Blandt de mange Anecdoter fra Navarinoslaget fortælles: En saaret Tyrk holdt sig svømmende ved den franske Fregat Halcyone, og blev tagen ombord; en af hans Arme var knust, og han gav ved Tegn at forstaae, at han ønskede den afsat; dette skeete ved Overchirurgen Martineurg, medens Tyrken ganske rolig smøgede sin Pibe; men saasnart han saae en gunstig Leilighed, sprang han overbord og svømmede igjen hen til sine Landsmænd, Fra det gode Haabs Forbjerg meldes under 31. Septbr., at de der stationerende Tropper havde faaet Ordre at rykke frem til Grændsen, fordi 20,000 Vilde, efter Sigende Menneskeædere, vare i Anmarsch, og havde allerede jaget Kafferne i alle Retninger. Brevskriveren, rimeligviis en tør Engelænder, troer sig dog temmelig sikker for disse Cannibalers Tand; men frygtede derimod forde skjønne, fede Hollændere, som de cannibalske Lækkermunde maae have lugtet langt borte.
Den Nord-Cimbriske Tilskuer, 1828-01-18
J Stettin var i December Veiret saa mildt, at man der paa Marken saae en af sin Skal udkrøben Sommerfugl.
Den Nord-Cimbriske Tilskuer, 1828-01-18
En vis Doirat, velhavende Jndvaaner i St.
Den Nord-Cimbriske Tilskuer, 1828-01-18
Symphorien i Wienne Departementet, stak nylig ved Nattetider Jld paa alle sine i Byen boende i Slægtninges og Venners Huse, tilsidst ogsaa paa sit eget; slog derefter sin Kone, ældste Datter og en Naboekone ihjel med en Øxe; tilføiede flere andre Personer betydelige Lemlæstelser med samme Vaaben, og nedskjød endelig med 3 Pistoler, som han gjentagne Gange ladede, Alt hvad der forsøgte at nærme sig ham. Enden paa Sørgespillet var, at han styrtede sig selv i en Dam og druknede. Man veed ikke at angive nogen Grund som kunde have bevæget ham til denne gruelige Udaad.
Den Nord-Cimbriske Tilskuer, 1828-01-18
Karlsruber=Tidenden melder fra Ochringen, i Amtet Radolphell, under 16de Decbr. Følgende: Imorges tildreg sig paa det næppe en Fjerdingvei herfra, tæt ved Rhinen, liggende lille Slot Ober fraad en gyselig Mordbegivenhed. En pensioneret Captain Len; havde for circa 18 Aar siden, kjøbt dette Slot, lagt sig med Jver efter Landvæsenet; forresten lever meget indgetogent med et Par Tyende og en elskværdig, nu 18 aarig Datter; thi han var allerede da han kom hertil Enkemand Vant til, hver Søndag at besøge Gudstjenesten, var Datteren imorges Kl. 6 gaaet i Froprædiken; men Faderen, tilligemed Karlen og Pigen, begave sig først efter hendes Tilbagekomst. Kl. 9, i Høimesse, og imidlertid forblev Jomfruen. alene hjemme, syslende i Kjøkkenet med at tilberede Middagsmaden. Da Captainen kommer tilbage fra Kirken, finder han paa Broen, der for rer over til Slotsporten, et Menneske liggende, med næsten ganske overskaaren Hals, og erkjender ham snart for at være en Tømmermand, som for nogle Uger siden havde arbeidet paa Slottet, og nu rimeligviis var kommen, for at afhente sin Løn En rædsom Ahnelse opsteeg i hans Jnderste. Han ringede paa Klokken; men Alt forblev øde og tyst. Karlen steeg nu over Muren og aabnede Porten, det Første, den ulykkelige Faders Øine faldt paa var hans elskede Datters Liig, svømmende i Blod, og med et dybt Saar i det høire Bryst. Den desforuden svagelige Mand faldt i Afmagt, og blev ikkun med megen Anstrængelse kaldet tilbage igjen til Livet. Ved nærmere Undersøgelse fandt man, at Røverne, der formodentlig havde troet, her at finde mange Penge, havde opbrudt Captainens Secretair og borttaget 100 Gylden, de eneste, der vare at finde. Formodentlig havde de forladt Slottet i det samme Tømmermanden vilde detind og for ei at blive forraadte ved ham, maatte han gjøres stum for evigt. Endskjøndt der strax blev anstillet Klaplagt efter Morderne, har man dog hidtil intet Spor af dem opdaget Den myrdede Jomfrue var en Engel for hendes sygelige Fader, en Velgiørerinde for hele Egnen og et sandt Mønster paa Uskyld og Dyd
Den Nord-Cimbriske Tilskuer, 1828-01-18
Ved et Slags høitideligt Optog af Bagerlauget i Dresden, kom det nylig, i Anledning af en af Gesellernes Arrestering til Haandgemæng mellem Port vagten og Bagergesellerne, der blev saa alvorlig, at en heel Bataillon Jnfanterie maatte gjøre Plads mellem Kringlemændene; de have imidlertid stukket Øiet ud paa en Soldat, og Flere ere farlig saarede.
Den Nord-Cimbriske Tilskuer, 1828-01-18
Indenlandske Under Titelen, Remesis, vil fra Bogtrykker, Jacobsens Officin i Kbhavn udkomme et nyt Literaturblad, som leverer korte Bedømmelser over danske Skrivter, Anmeldelser om Saadanne: Udtog af Fremmedes Domme over danske Forfatteres Værker, og andre den danske Literatur vedkommende Gienstand Ogsaa om vigtige udenlandske Skrivter vil det levere korte Efterretninger.
Den Nord-Cimbriske Tilskuer, 1828-01-18
Efter Aarhuus Avis skal det være en Skolediscipel, som i en af Siellands Kjøbstæder begik det sidst omtalte gyselige Mord paa en af sine Cammecater.
Den Nord-Cimbriske Tilskuer, 1828-01-18
En i Mariboe forhenværende Consumtions-Underbetjent Thierry, der nu i Vordingborg fungerer, i samme Egenskab, har Haab om at blive deelagtiggjort i en Arv af 27 Millioner Franks, efter en vis Johan Thierry, som døde 1782 i Venedig. Saameget er vist, at han er den Afdødes Brodersøn; mem slemt er det, at Arven, efter langvarig Procedure, nu er tildeelt tvende Efterkommere, Julian og Zacharias Thierry Nu kommer det an paa, om vores Thierry vil kunne sætte sin formeentlige Ret igjennem. Han har imidlertid henvendt sig til Departementet for de udenlandske Anliggender.
Den Nord-Cimbriske Tilskuer, 1828-01-18
Nytaarsdag havde samtlige Herrer Officerer ved Livregimentet lette Dragoner i Itzehoe foranstaltet en Fest for deres Chef, Hr. Oberst v. Dau, N. af D., til Minde om Dagen, da den ærværdige Veteran for 50 Aar siden indtraabte i Militair tjenesten. Efter Høimessen bragte hele Regimentet ham et Vivat, hvorved blev overrakt et smukt udarbeidet Sølv-Theeservice, som en Foræring fra Regimentets samtlige Officerer.
Den Nord-Cimbriske Tilskuer, 1828-01-18
De allerede af de gamle Romere, ligesom endnu i Jtalien og det sydlige Frankerig, til grøn Gjødning anvendte Lupiner, der i det Brandenburgske og Slesiske allerede ere blevne hjemmehørende, og paa Strækninger af flere hundrede Tønder Land blive, som Forberedelse til Rugsæden, saaede og grønt ned pløiede, ere i dette Aar blevne dyrkede i Flottreck med saadant Held til Frøes Erholdelse, at de kunne overlades Landmænd til en Priis af 20 Mk. Cour. for 100 Pund, Den 7de Jan. druknede i Peblingesøen en fjortenaars Dreng ved Skotteløben. Faderen mødte ham, da han bares derfra. Af Ny Freia erfares, at Directionen for Selskabet. dramatisk Broderskab har gjennem Magistraten faaet communiceret en Resolution, hvorved Selskabets Ansøgning om at maatte give en offentlig Forestilling til Fordeel for Grækerne, er afslaaet Paa Aarets sidste Aften fristede en vindskibelig Bondemand i Knebel, Niels Sørensen Overgaard, den haarde Skjæbne, at see sin velbyggede Gaard omspændt af Jldsluer og inden en Time lagt i Aske Fra Ribe skrives nu. Den i Vester- og Øster vedsted hørte Kanonade var Salutskud for et Par Brudefolk paa Fanøe. - J Aarup, et Par Miil herfra, skal en Mand være slaaet ihiel af 3 andre Personer. - J Jule-Ugen blev en Mand fra Fanøe dræbt af sin egen Bøsse, der laae i en Skydkane med Piben vendt imod ham og med opspændt Hane,
Den Nord-Cimbriske Tilskuer, 1828-01-18
Natten imellem den 3die og 4de Dennes, ved en Storm af S. O og Sneefog, kom Skipper Jsach Nielsen af Løgstøer, paa sin Reise fra Kjøbenhavn til Aalborg, paa Grund et Stykke sønden for Korsholmen; endeel af Lasten er bjerget iland til Hals, og vil Veir og Vande føie sig, mener man at faae Fartøiet bjerget.
Den Nord-Cimbriske Tilskuer, 1828-01-18
Kjøbenhavns Børs, den 11te Jan. Cours. Hamb. 2 M., a vista 218 Spec. 220 Specier solgtes til 13 Mk. 3 1/2 s. BankDisconto 4 pCt. Norske Speciessedler pr. 100 Specier 154 1/2 a 155 Rbd. Sedler. 4 pCt. kongl Obligationer tuden Renter) 83 1/2 a 84 Rbd. Sedler. Dito dito 77 a 77 1/2 i Banco. Nationalbank-Obligationer (af Laanet 4de Februar 1820. Rbd. Sd. Rbd. r. Sølv. Dito dito
Den Nord-Cimbriske Tilskuer, 1828-01-18
Ledigt Embede. Under Generalpostdirectionen: Postmester=Tjenesten, i Pinneberg. For Orebørselerne stilles Sikethed af 700 Rbdlr. i kgl. 4 pC. Obligationer.
Den Nord-Cimbriske Tilskuer, 1828-01-18
Døde. Kjøbenhavn: Margrethe K. Bohn, fød Smider; Ane K. Aamodt, f. Lund; Ane C. Jpsen, f. Jørgensen, 42 Aar; Julius H. A. Dreves, 13 Aar. Carlsfeldt paa Falster: Forpagter J. D. Smidth, 51 Aar.
Den Nord-Cimbriske Tilskuer, 1828-01-18
Nye udkomne Skrivter. Nyt comisk Vademecum, fjerde og sidste Bind, udgivet af G. T. Rasbech, Cand. phill. Alle 4 Bind indeholdt et Antal 1230 Anecdoter. Ny Harmonia, af A. P. Liunge, indeholdende 328 udvalgte Arier, af bedste og meest bekjendte Syngestykker. - Kjærminder, Nytaarsgave for 1820, ved S. C. Fohr mann. (Til Fordeel for afg. Portraitmaler J. A. Bechs uforsørgede Enke og Børn.) Nytaarsgave for 1826 af Prof. Kruse, indeholdende en ny original Fortælling. En Fiirskillings Aars=Hændelse, fortalte af J. Musmann, forhen Premierlieutnant. -
Den Nord-Cimbriske Tilskuer, 1828-01-18
Dania, Nytaarsgave for 1828. Historiske Skildringer, 5 Bind. - Nyeste Harmonia, eller Visebog for Damer, for 1828. Femte betydeligt forøgede Udgave. - Begyndelsesgrunde af den geometriske Tegnelærer, til Brug især for Konst- og Haandværks Skoler, af Hetsch og Ursin, Professorer ved det kgl. Konstacademie. (1ste Hefte udkommer d. 3l. Jan., Avertissements.
Den Nord-Cimbriske Tilskuer, 1828-01-18
At det i Gaar den 15 Januarii d. A. behagede det alvise Forsyn, efter 15 Aar og 1 Maaneds Gigt-Svaghed forened med Rörelse, at bortkalde fra dette til et bedre Liv Madame Karen Marie Hægellund, Enke efter forhen afdøde Hospitals-Forstander, og Forligelses-Commissair Jens Peter Woydemann i Nyekjöbing; dette bekjendtgjöres af J. P. Woydemann. Nyekjøbing paa Morsøe, den 14 Januarii 1828.
Den Nord-Cimbriske Tilskuer, 1828-01-18
Den 16de Januari er glemt en Læder=Pung i min Boglade med 1 Rd. 5 Mk. 5 s. Courant. Eieren kan afhente Samme, imod at erlægge dette Avertissementes Bekostning. Mühlendorff.
Den Nord-Cimbriske Tilskuer, 1828-01-18
De respective Familier fra Landet som ønske at deeltage i Ballet den 28de denne Maaned, i Anledning af vores allernaadigste Konges Fødselsdag, ville behageligst lade billetter dettil afhente hos Undertegnede. - Til Borgerbaliet den 30te samme Maaned kan ogsaa Billettet faaes hos Fr. Zangenberg. Thisted, den 15de Jan. 1828.